|  |
| --- |
| **REPUBLICA MOLDOVA****CONSILIUL RAIONAL ŞTEFAN VODĂ** |

**DECIZIA nr. 4/11**

**din 03 noiembrie 2016**

Cu privire la elaborarea Planului

de amenajare a teritoriului raionului Ștefan Vodă

Aferent demersului Întreprinderii Capital Străin Land Support Systems nr.31/16 din 26 octombrie 2016;

în conformitate cu prevederile Legii nr.835-XII din 15.05.1996 privind principiile urbanismului și amenajării teritoriului și deciziei Consiliului raional Ştefan Vodă nr. 2/17 din 22 mai 2014 “Cu privire la participarea Consiliului raional Ştefan Vodă în elaborarea şi implementarea proiectului iniţiat şi finanţat de Programul Naţiunilor Unite de Dezvoltare (PNUD) şi Fondul Global de mediu (GEF)”;

în baza art.43 alin. (1), lit. j) și art.46 din Legea privind administraţia publică locală nr.436-XVI din 28.12.2006, Consiliul raional Ştefan Vodă **DECIDE:**

1. Se acceptă elaborarea Planului de amenajare a teritoriului raionului Ştefan Vodă, în continuare Plan.

2. Se aprobă Tema-program pentru elaborarea Planului de amenajare a teritoriului raionului Ștefan Vodă, *conform anexei*.

3. Se desemnează dna Maia Roșca, arhitect-șef al raionului, ca persoană de contact și responsabilă din partea Consiliului raional Ștefan Vodă pe perioada elaborării Planului.

4. Controlul executării prezentei decizii se atribuie dlui Nicolae Molozea, președintele raionului.

5. Prezenta decizie se aduce la cunoştinţă:

 Oficiului teritorial Căuşeni al Cancelariei de Stat;

Întreprinderii Capital Străin Land Support Systems;

Persoanelor nominalizate;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei** **Vinidict Lutenco**

**Secretarul Consiliului raional Ion Ţurcan**

**Anexă**

ladecizia Consiliului raional Ştefan Vodă

nr. 4/11 din 03 noiembrie 2016

**Tema-program**

**pentru elaborarea Planului de amenajare a teritoriului raionului Ștefan Vodă**

1. **DENUMIREA LUCRĂRII:** „Elaborarea Planurilor de amenajare a teritoriului ale raioanelor Ştefan Vodă şi Soroca şi Planurilor Urbanistice Generale ale localităţilor Zastînca, Bădiceni, Copceac, Talmaza în contextul conservării biodiversităţii”, componenta a proiectului „Integrarea priorităţilor de conservare a biodiversităţii în politicile de planificare teritorială şi practicile de utilizare a terenurilor din Moldova”. Programul Naţiunilor Unite pentru Dezvoltare (PNUD), care activează ca instituţie de implementare a Global Environment Facility (GEF), oferă susţinere Ministerului Mediului din Republica Moldova în implementarea proiectului „Integrarea priorităţilor de conservare a biodiversităţii în politicile de planificare teritorială şi practicile de utilizare a terenurilor din Moldova”.

Unul din produsele acestui proiect este Planul de amenajare teritoriului raionului Ştefan Vodă (PATR Ştefan Vodă) care include aspectele de conservare a biodiversităţii.

1. **ELABORATORI ŞI COLABORATORI:** ÎCS ”Land Support Systems” SRL, or. Chişinău, str. Valea Trandafirilor 24A.
2. **BENEFICIAR:** Consiliul raional Ştefan Vodă.
3. **SURSELE DE FINANŢARE :** Programul Naţiunilor Unite Pentru Dezvoltare.
4. **NECESITATEA LUCRĂRII:** Conform Programului pe termen mediu de elaborare a planurilor urbanistice la nivel de localităţi pe anii 2013-2016 (aprobat prin HG nr. 493 din 04.07.2013), toate localităţile trebuie să elaboreze planuri de amenajare a teritoriului. Raionul Ştefan Vodă nu dispune de PATR. În cadrul acestui produs se va elabora PATR, apelând la grupuri de lucru intersectoriale şi tehnologii GIS pentru cartografierea biodiversităţii, identificând locurile de conflict între biodiversitate şi activităţile umane, elaborând recomandări pentru rezolvarea conflictelor într-o manieră avantajoasă şi adaptând activităţile economice distructive în prezent, finalizând planurile şi predându-le administraţiilor raionale spre implementare, cu ajutorul unui sistem clar de aplicare şi monitorizare.
5. **SCOPUL LUCRĂRII, CONŢINUTUL, ETAPELE ŞI TERMENE DE REALIZARE:**

**Scopul lucrării –** Planul de amenajare a teritoriului raional (PATR Ştefan Vodă) este o documentaţie cu caracter director, ce are ca scop transpunerea spaţială a programului de conservare a biodiversităţii şi dezvoltare economică, socială, culturală şi instituţională a raionului Ştefan Vodă. Prevederile PATR devin obligatorii pentru documentaţiile de amenajare a teritoriului şi urbanism care le detaliază. Elaborarea documentaţiei se înscrie în eforturile PNUD (Programul Naţiunilor Unite pentru Dezvoltare) pentru susţinerea Ministerului Mediului din RM în implementare proiectului „Integrarea priorităţilor de conservare a biodiversităţii în politicile de planificare teritorială şi practicile de utilizare a terenurilor din Moldova”, unde una din componentele proiectului este conservarea şi utilizarea durabilă a biodiversităţii terenurilor publice.

**Conţinutul lucrării** **–** Piesele scrise vor fi prezentate sub forma unor memorii, care vor fi grupate în opt volume separate, pentru facilitarea urmăririi şi înţelegerii elementelor prezentate, pentru gruparea problematicii şi în vederea unei mai eficiente utilizări de către beneficiar.

Volumele I-VIII sunt după cum urmează:

1. Volumul I Introducere, necesitate şi oportunitate, argumentarea elaborării PATR
2. Volumul II Cadru Natural, Mediu, Zone de risc
3. Volumul III Zone Protejate, Conservarea Biodiversităţii şi Dezvoltarea Turismului
4. Volumul IV Populaţia şi reţeaua de localităţi
5. Volumul V Căi de comunicaţii şi transport
6. Volumul VI Echiparea Tehnico-Edilitară
7. Volumul VII Structura activităţilor şi zonificarea teritoriului
8. Volumul VIII Strategia de dezvoltare spaţială a Raionului Ştefan Vodă

Planul de amenajare a teritoriului raional PATR va cuprinde în mod obligatoriu următoarele planşe conform volumelor scrise:

|  |  |  |  |
| --- | --- | --- | --- |
| Nr | **Denumire planşa** | **Conţinut** | **Scara** |
| **Volumul II** |
| 1 | Situaţia existentă Cadru natural, mediu, reţeaua ecologica raională | situaţia existentă, probleme, disfuncţionalităţi | 1: 50 000  |
| 2 | Reglementări. Cadru natural, mediu, reţeaua ecologică raională  | diagnostic, acţiuni, măsuri, propuneri  | 1: 50 000 |
| 3 | Situaţia existentă. Zone de risc. Schema regională de organizare colectare şi transportare a deşeurilor | situaţia existentă, probleme, disfuncţionalităţi | 1: 50 000  |
| 4 | Reglementări. Zone de risc,Schema regională de organizare colectare şi transportare a deşeurilor  | diagnostic, acţiuni, măsuri, situaţia propusă | 1: 50 000  |
| **Volumul III** |
| 5 | Situaţia existentă. Zone protejate, biodiversitate (specii din cartea roşie şi habitate importante pentru conservarea biodiversităţii), patrimoniu cultural, turism | situaţia existentă, probleme, disfuncţionalităţi | 1: 50 000  |
| 6 | Reglementări. Zone protejate, biodiversitate (specii din cartea roşie şi habitate importante pentru conservarea biodiversităţii),, patrimoniu cultural, turism  | diagnostic, acţiuni, măsuri, propuneri | 1: 50 000  |
| **Volumul IV** |
| 7 | Situaţia existentă. Demografia, populaţia si reţeaua de localităţi | situaţia existentă, probleme, disfuncţionalităţi | 1: 50 000 |
| 8 | Reglementări. Demografia, populaţia şi reţeaua de localităţi | diagnostic, acţiuni, măsuri, situaţia propusă | 1: 50 000 |
| **Volumul V** |
| 9 | Situaţia existentă. Reţeaua de căi de comunicaţie şi transport | situaţia existentă, probleme, disfuncţionalităţi | 1: 50 000 |
| 10 | Reglementări. Reţeaua de căi de comunicaţie şi transport | diagnostic, acţiuni, măsuri, situaţia propusă | 1: 50 000 |
| **Volumul VI** |
| 11 | Situaţia existentă. Gospodărirea complexă a apelor | situaţia existentă, probleme, disfuncţionalităţi | 1: 50 000 |
| 12 | Reglementări. Gospodărirea complexă a apelor  | diagnostic, acţiuni, măsuri, situaţia propusă | 1: 50 000 |
| 13 | Amenajări de îmbunătăţiri funciare | situaţia existentă, probleme, disfuncţionalităţi | 1: 50 000 |
| 14 | Situaţia existentă. Echiparea tehnico-edilitară. Alimentare cu energie electrică | situaţia existentă, probleme, disfuncţionalităţi | 1: 50 000 |
| 15 | Reglementări. Alimentare cu energie electrică | diagnostic, acţiuni, măsuri, situaţia propusă | 1: 50 000 |
| 16 | Situaţia existentă. Echiparea tehnico edilitară. Alimentare cu gaze | situaţia existentă, probleme, disfuncţionalităţi | 1: 50 000 |
| 17 | Reglementări. Alimentare cu gaze | diagnostic, acţiuni, măsuri, situaţia propusă | 1: 50 000 |
| **Volumul VII** |
| 19 | Zonificarea teritoriului şi funcţiuni economice  | situaţia existentă, disfuncţionalităţi, propuneri | 1: 50 000 |
| **Volumul VIII** |
| 20 | Strategia de dezvoltare spaţială - context teritorial | situaţia existentă, probleme, disfuncţionalităţi | 1: 50 000 |
| 21 | Strategia de dezvoltare spaţială - context teritorialObiective şi măsuri – unităţi teritoriale specifice | diagnostic, acţiuni, măsuri, situaţia propusă | 1: 50 000 |

**Etapele lucrării sunt următoarele :**

Etapa 1. Formarea echipei de lucru.

Etapa 2. Stabilirea graficului de lucru pentru PATR.

Etapa 3 Iniţierea lucrărilor şi stabilirea cadrului participativ.

Etapa 4. Reambularea suportului topografic.

Etapa 5. Analiza situaţiei existente şi identificarea elementelor care condiţionează dezvoltarea, cu evidenţierea problemelor şi disfuncţionalităţilor.

Etapa 6. Auditul prospectiv şi general: evaluarea decalajului dintre situaţia actuală şi cea anticipată şi dorită pentru orizontul stabilit.

Etapa 7. Elaborarea Strategiei teritoriale de dezvoltare a raionului.

Etapa 8. Elaborarea pieselor desenate pentru PATR.

Etapa 9. Încheierea lucrărilor, avizări.

**Termenii de realizare :**

18 decembrie 2015 – 30 octombrie 2017

1. **PREGĂTIREA DATELOR INIŢIALE :**

**Colectarea datelor**

Pentru elaborarea studiului diagnostic de dezvoltare al localităţii de către echipa de implementare va fi elaborat un chestionar pentru colectarea datelor iniţiale.

Chestionarul de colectare a datelor va fi elaborat în conformitate cu cerinţele urbanistice. El va fi înaintat fiecărei APL din raion, in baza căruia vor fi colectate informaţii privind indicatorii de dezvoltare demografică, socio-economică, de mediu, şi urbanistică a localităţilor pentru perioada anilor 2011-2015.

Colectarea datelor va fi desfăşurată pe o perioadă de 7 luni. În procesul de colectare, datele vor fi solicitate şi de la instituţiile publice centrale.

**Consultarea populaţiei**

În conformitate cu Legea Nr. 835 din 17.05.1996 ”Privind principiile urbanismului şi amenajării teritoriului”, consultarea  populaţiei se face anterior aprobării tuturor categoriilor de planuri urbanistice şi de planuri de amenajare a teritoriului. Studiile de sociologie urbană se includ în studiile de fundamentare a documentaţiilor şi au caracter consultativ.

**Folosirea materialelor topografice :**

Pentru elaborarea PATR se vor folosi materiale topografice existente la scări diferite, precum şi se va actualiza harta la scara 1: 50 000 a teritoriului raionului Ştefan Vodă.

1. **MODUL DE ELABORARE A LUCRĂRII :**

Documentaţia va fi întocmită în conformitate cu legislaţia şi normativele în vigoare. Documentaţia va fi elaborată şi predată beneficiarului etapizat conform unui grafic de eşalonare a elaborării PATR, structurat pe cele 8 volume, fiecare volum dezvoltând tematica desemnată în prezentă temă-program, şi constând din piese scrise şi desenate. Documentaţia va fi elaborată în limba română va fi predata beneficiarului în 3 exemplare tipărite (piese scrise şi desenate).

Executorul va întocmi documentaţiile specifice şi va justifica documentaţia în faţa organismelor teritoriale centrale interesate, după care va introduce în documentaţia finală toate modificările şi completările solicitate în cadrul acestora.

Executorul va întocmi si alte piese scrise şi desenate pe care le considera relevante.

Executorul va participa la toate dezbaterile publice care se vor organiza, precum şi la lucrările comisiilor de avizare, în care va prezenta şi susţine proiectul.

De asemenea, documentaţia va fi predată beneficiarului integral în format electronic, piesele desenate fiind prezentate în sistem de coordonate Moldref 99.

Înştiinţarea populaţiei despre intenţiile de elaborare a documentaţiilor este atribuită autorităţilor administraţiei publice locale şi se face prin afişe expuse la sediile primăriilor localităţilor şi în alte locuri publice, prin anunţuri în presă, comunicări la radio şi televiziune etc.

În scopul organizării consultării populaţiei, autoritatea publică va organiza şedinţe focus-grup pe grupuri sociale, în timpul cărora se vor discuta problemele de dezvoltare a raionului şi se vor colecta opinii pentru documentele strategice. Focus-grupurile vor fi desfăşurate cu: pedagogii, lucrătorii medicali, tineretul, agenţii economici, pensionarii.

1. **ALTE DATE ŞI EXIGENŢE –** Pentru teritoriul raionului Ştefan Vodă, anterior nu a fost elaborat Planul de amenajare.
2. **VALORIFICAREA LUCRĂRII** – lucrarea se va efectua în softul proiectantului. Către Beneficiar se va livra materiale pe suport de hârtie, precum şi format electronic, în format solicitat. Materiale cartografice se vor preda în Fondul Naţional de Date Geospaţiale.
3. **AVIZAREA, EXPERTIZAREA ŞI APROBAREA:**

Lista instituţiilor care vor emite avize la documentaţia de urbanism si amenajare a teritoriului este următoare:

* 1. Ministerul Economiei
	2. Ministerul Afacerilor Interne (Serviciul Protecţie Civilă şi Situaţii Excepţionale al MAI)
	3. Ministerul Agriculturii si Industriei Alimentare
	4. Ministerul Transporturilor si Infrastructurii Drumurilor
	5. Ministerul Mediului
	6. Ministerul Culturii
	7. Ministerul Sănătăţii
	8. Ministerul Dezvoltării Regionale si Construcţiilor
	9. Agenţia Relaţii Funciare si Cadastru
	10. Agenţia pentru Geologie şi Resurse Minerale
	11. Agenţia „Moldsilva”
	12. S.A. „Moldova-Gaz”
	13. Agenţia Turismului
1. **TERMENELE DE REALIZARE**

Lucrarea se va efectua în următoarele etape :

1. Prezentarea proiectului-schiţei PATR – 10 decembrie 2016

2. Prezentarea PATR avizat la toate instanţele - 31 iulie 2017

3. Aprobarea PATR Ştefan Vodă de către Consiliul raional – 31 octombrie 2017